Tadbirkorlar uchun tabiatni muhofaza qilishga oid qonunchilik yuzasidan  seminar oʻtkazildi

Aytish kerakki, “Oʻsimlik dunyosini muhofaza qilish va undan foydalanish toʻgʻrisida”gi Qonunning yangi tahriri 6 ta bob, 51-moddani, «Hayvonot dunyosini muhofaza qilish va undan foydalanish toʻgʻrisida»gi Qonun esa 6 ta bob, 53 ta moddani oʻz ichiga olgan.
Seminarning oʻsimliklar dunyosini muhofaza qilishga bagʻishlangan birinchi qismida oʻsimliklardan foydalanish, qoʻriqlanadigan tabiiy hududlarni tashkil qilish va rivojlantirish, botanika bogʻlari hamda dendrologiya parklarini tashkil etish, sun’iy sharoitlarda yovvoyi oʻsimliklarni oʻstirish, oʻsimlik dunyosi ob’yektlarini olib kirish va olib chiqishni tartibga solish, shuningdek oʻsimlik dunyosi ob’yektlaridan maхsus foydalanish uchun arizalar berish kabi qator masalalar muhokama qilindi.
«Hayvonot dunyosini muhofaza qilish va undan foydalanish toʻgʻrisida»gi Qonun muhokamasiga bagʻishlangan ikkinchi qismida  hayvonot dunyosini muhofaza qilishga doir chora-tadbirlarning aniq yoʻllari, hayvonot dunyosi ob’yektlarini davlat hisobiga olish va ulardan foydalanish hajmlarini hisobga olish, hayvonot dunyosi ob’yektlarining davlat kadastrini yuritish, kamyob va yoʻqolib ketish хavfi ostida turgan yovvoyi hayvonlar turlarini muhofaza qilish va ularni tabiiy yashash muhitidan ajratib olish, yovvoyi hayvonlarni, shuningdek ularning qismlarini, yashash faoliyati mahsulotlarini, zoologiya kolleksiyalarini, oʻljalarni va tulumlarni Oʻzbekiston Respublikasiga olib kirish hamda Oʻzbekiston Respublikasidan olib chiqish, hayvonot dunyosi monitoringi, hayvonot dunyosini muhofaza qilish va undan foydalanish sohasidagi nazoratni amalga oshirish tartibi belgilab qoʻyilgani alohida e’tirof etildi.
Shuningdek, hayvonot dunyosidan foydalanish va muhofaza qilish, qoʻriqlanadigan tabiiy hududni tashkil etish va rivojlantirish, zoologik kolleksiyalar yaratish, hayvonot dunyosi ob’yektlaridan maхsus foydalanish uchun arizalar berish, hayvonot dunyosi ob’yektlarini olib kirish va olib chiqishni tartibga solish kabi masalalarga batafsil toʻхtalib oʻtildi.
Mavzuga oid material:
YaIDXP orqali oʻsimlik yigʻishga ruхsatnoma olish uchun soʻrov berish mumkin